b'\n_START_ARTICLE_\nNarkissos\n_START_SECTION_\nEtymologi (ordbakgrunn)\n_START_PARAGRAPH_\nNavnet er av usikker etymologi. I henhold til forskeren R.S.P. Beekes peker \xc2\xabendelsen [-\xce\xb9\xcf\x83\xcf\x83\xce\xbf\xcf\x82] klart mot et f\xc3\xb8rgresk ord.\xc2\xbb Ordet Narkissos har kommet til \xc3\xa5 bli benyttet i botanikken for hva som norsk er p\xc3\xa5skelilje (se over), men det er ingen klarhet i om blomsten ble navngitt etter myten, eller myten etter blomsten, eller om det er noen reell forbindelse mellom disse i det hele tatt. Plinius den eldre skrev at planten var navngitt for dens duft (\xce\xbd\xce\xb1\xcf\x81\xce\xba\xce\xac\xcf\x89, narkao, \xc2\xabnummen\xc2\xbb), ikke ungdommen. Det minner om greske narko-, av narke, \xc2\xabnummenhet\xc2\xbb, som p\xc3\xa5 latin ble narcosis. Ordlikhet var en popul\xc3\xa6r forklaringsmodell i antikken, uten at det n\xc3\xb8dvendigvis innebar noen forbindelse.\n_START_SECTION_\nI kunsten\n_START_PARAGRAPH_\nNarkissos har v\xc3\xa6rt et emne for mange kunstmalere, blant annet: Caravaggio, Poussin, Turner, Dal\xc3\xad, Waterhouse, Carpioni, Lagren\xc3\xa9e, og Roos._NEWLINE_Skulpt\xc3\xb8rer som Paul Dubois, John Gibson, Henri-L\xc3\xa9on Gr\xc3\xa9ber og Hubert Netzer har benyttet Narkissos som motiv.'